Sådan lyder beredskabets teori i hvert fald, da man på gården på Løkkensvej ved Stenum har fået oplyst, at en ansat tidligere på dagen var i gang med at kører bigballer ind i fyret på stedet. - Da den ene af ballerne så ikke kan komme rigtigt ind i fyret, fordi den er for stor, så vælger man at tage den ud igen og siden kører den tilbage i laden, fortæller indsatsleder Preben Jensen. Der er sandsynligvis nået at komme små gløder i bigballen, inden den bliver kørt tilbage i laden, hvorfor den så står og ulmer, indtil der opstår ild, og den breder sig i den store lade. Branden er lørdag aften fortsat i gang - og der foretages en kontrolleret nedbrænding af laden, da vurderingen er, at den ikke kan reddes.

Referat:
Det er formentlig små gløder i en enkelt bigballe, der lørdag middag antændte de 500 andre i en lade ved Stenum.